ทองใกล้แตะ2หมื่น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

นักลงทุนต่างชาติผวาวิกฤตหนี้
ร้านทองเซ็งลูกค้าเมินราคาแพงโพสต์ทูเดย์ — ทองคำไทยพุ่งวันเดียว 400 บาท ใกล้ทะลุ 2 หมื่นบาท 
ราคาทองคำปิดตลาดเมื่อวันที่ 8 มิ.ย. สูงสุดเป็นประวัติการณ์อีกครั้ง โดยสมาคมค้าทองคำระบุว่า ทองรูปพรรณขายออกที่บาทละ 19,550 ล้านบาท ส่วนทองคำแท่งขายออกที่บาทละ 19,150 บาท ปรับขึ้นถึง 400 บาท
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า ราคาทองคำในตลาดโลกสูงขึ้น เนื่องจากนักลงทุนมีความวิตกปัญหาเศรษฐกิจในยุโรปที่เริ่มลุกลาม โดยนักลงทุนหันมาลงทุนในทองคำมากขึ้น เนื่องจากเป็นสินทรัพย์ที่มั่นคงและเพื่อลดความเสี่ยง 
ราคาทองคำในตลาดโลกอยู่ที่ 1,240 เหรียญสหรัฐ หรือเพิ่มขึ้น 23.10 เหรียญสหรัฐต่อออนซ์ คาดว่ามีแนวโน้มจะปรับขึ้นสูงถึง 1,260 เหรียญสหรัฐ 
“มีสิทธิลุ้นที่ราคาทองจะแตะใกล้ๆ บาทละ 2 หมื่นบาท หากยังไม่สามารถแก้ไขปัญหาวิกฤตเศรษฐกิจยุโรปได้และลุกลามไปอีก” นายจิตติ กล่าว
อย่างไรก็ตาม ราคาทองคำในประเทศขณะนี้ถือว่ายังไม่สูงตามตลาดต่างประเทศอย่างแท้จริง เนื่องจากค่าเงินบาทแข็ง โดยในช่วงปีก่อนที่ราคาทองคำในไทยราคาสูงสุด เนื่องจากค่าเงินบาทอ่อนค่าอยู่ที่ประมาณ 33 บาทต่อเหรียญสหรัฐ แต่ขณะนี้ค่าเงินบาทไทยแข็งค่าอยู่ที่ประมาณ 32 บาทต่อเหรียญสหรัฐ แม้ว่าราคาทองคำในโลกปรับตัวสูงขึ้นราคาทองในรูปเงินบาทไทยก็ไม่น่าจะปรับเพิ่มสูงได้มากนัก 
นายกสมาคมค้าทองคำ กล่าวว่า แม้ราคาทองคำจะปรับเพิ่มขึ้น แต่ลูกค้าก็ไม่ได้นำทองคำมาขายมากเท่ากับช่วงที่ราคาทองคำขึ้นใหม่ที่อยู่ระดับ 1.8 หมื่นบาท ซึ่งช่วงนั้นมีลูกค้านำทองมาขายสูงมาก จนทองในมือลูกค้าขณะนี้มีไม่มากนัก 
ผู้ที่นำทองคำมาขายร้านทองขณะนี้จึงไม่ต้องรอหรือแจกบัตรคิวให้มารับเงินอีกใน 12 วันเหมือนเมื่อก่อน โดยทางร้านเตรียมเงินสดเพียงพอที่จะจ่ายให้กับลูกค้าได้ โดยเฉลี่ยลูกค้าที่ซื้อทองคำน่าจะมีกำไรประมาณ 1,0003,000 บาทต่อนำหนักทอง 1 บาท หรือคิดเป็น 12.515% 
นายพอล วอล์คเกอร์ อดีตประธานธนาคารกลางสหรัฐ (เฟด) ซึ่งปัจจุบันดำรงตำแหน่งประธานคณะที่ปรึกษาด้านการฟื้นฟูเศรษฐกิจของประธานาธิบดี บารัก โอบามา คาดการณ์ว่า ราคาทองคำมีแนวโน้มเคลื่อนไหวในช่วง 1,0501,300 เหรียญสหรัฐต่อออนซ์ และอาจจะพุ่งขึ้นแตะระดับ 2,000 เหรียญสหรัฐต่อออนซ์ หากวิกฤตหนี้สาธารณะ (Sovereign Debt) ในยุโรปลุกลามไปยังภูมิภาคอื่นๆ ซึ่งสถานการณ์ดังกล่าวอาจทำให้ราคาทองคำพุ่งขึ้นสูงกว่าราคาแพลท